Държавен вестник, бр. 22, 2018 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  22
УКАЗ № 72
На основание чл. 101, ал. 3 от Конститу­
цията на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за банковата несъстоятелност, приет от 44-то 
Народно събрание на 9 февруари 2018 г., пов­
торно приет на 7 март 2018 г.
Издаден в София на 9 март 2018 г. 
Президент на Републиката: 
Румен Радев
Подпечатан с държавния печат.
Министър на правосъдието:
Цецка Цачева
ЗАКОН
за изменение и допълнение на Закона за бан­
ковата несъстоятелност (обн., ДВ, бр. 92 от 
2002 г.; изм., бр. 67 от 2003 г., бр. 36 от 2004 г., 
бр. 31 и 105 от 2005 г., бр. 30, 34, 59 и 80 от 
2006 г., бр. 53 и 59 от 2007 г., бр. 67 от 2008 г., 
бр. 105 от 2011 г., бр. 98 от 2014 г., бр. 22, 41, 
50, 61, 62 и 94 от 2015 г., бр. 33 и 95 от 2016 г., 
бр. 91 и 103 от 2017 г. и бр. 20 от 2018 г.)
§ 1. Създава се чл. 31а:
„Ограничение на правомощията
Чл. 31а. Временният синдик и синдикът 
нямат право до датата на откриване на про­
цедурата по осребряване имуществото на 
банката да заличават учредени от длъжници 
обезпечения с изключение на случаите, при 
които вземането на банката е погасено изцяло 
чрез парично плащане.“
§ 2. Създава се чл. 60б:
„Недействителност на сделки, извършени от 
трети лица
Чл. 60б. (1) Недействителна по отношение 
на банката и на кредиторите на несъстоятел­
ността е всяка сделка, при която вземане с 
произход от банката е прехвърлено на трето 
лице, независимо от броя на прехвърлянията, 
ако в резултат на тази сделка в патримониума 
на лицето, разпоредило се с вземането, не е 
постъпило в разумен срок имущество – парич­
ни средства или актив, различен от вземане 
за цена по сделка, съразмерно на прехвърле­
ното вземане.
(2) В случай че сделката по ал. 1 бъде 
обявена от съда за недействителна, третото 
лице губи качеството си на кредитор спрямо 
други лица, ако вземането му се основава на 
придобити в резултат на тази сделка права. 
По искане на банката или на кредиторите по 
несъстоятелността се спират всички висящи 
съдебни, съдебно-изпълнителни производства 
и/или производства по несъстоятелност с 
предмет вземането на третото лице, до вли­
зане в сила на съдебното решение по ал. 1.
(3) Синдикът, временният синдик или 
фондът могат да предявяват искове пред 
съда по несъстоятелността за обявяване на 
недействителността на сделка или на поре­
дица от сделки по ал. 1 в 5-годишен срок от 
откриването на производството по несъсто­
ятелност за банката.
(4) По иска по ал. 3 не се събира пред­
варително държавна такса. Ако искът бъде 
уважен, следващата се държавна такса се 
събира от осъдената страна, а ако искът бъде 
отхвърлен, държавната такса се събира от 
масата на несъстоятелността.“
§ 3. В чл. 62, ал. 1 думата „2-годишен“ се 
заменя с „5-годишен“.
§ 4. В § 1 от допълнителните разпоредби 
се създава т. 9:
„9. „Разумен срок“ е всеки срок, в който 
предвид нормалната търговска практика меж­
ду независими търговци може да се очаква, 
че ще се реализира насрещната престация 
по сделката, който не може да е по-дълъг от 
6 месеца.“
Преходни и заключителни разпоредби
§ 5. (1) Извършените от квесторите, вре­
менните и постоянните синдици на „Кор­
поративна търговска банка“ АД – в несъс­
тоятелност, в периода от поставянето є под 
специален надзор до датата на откриване на 
процедурата по осребряване имуществото 
на банката, заличавания на учредени от 
длъжници или от трети лица в полза на бан­
ката обезпечения са нищожни. Учредените 
обезпечения се смятат за действителни и 
запазват своя ред.
(2) Алинея 1 не се прилага в случаите, 
при които вземането на банката е погасено 
изцяло чрез парично плащане.
(3) За времето от поставянето на „Корпо­
ративна търговска банка“ АД – в несъстоя­
телност, под специален надзор до изтичането 
на 6-месечен срок от влизането в сила на 
този закон по отношение на всички учредени 
от длъжници или от трети лица в полза на 
банката обезпечения не текат предвидените в 
съответните закони срокове за тяхното дейст­
вие. „Корпоративна търговска банка“ АД – в 
несъстоятелност, може да поднови до изти­
чането на 6-месечен срок от влизането в 
сила на този закон всяко едно обезпечение 
за нов срок.
(4) Обезпеченията са противопоставими на 
всяко трето лице независимо от начина, по 
който то е придобило имуществото.
§ 6. (1) Всяко прехвърляне или поредица 
от прехвърляния на акции и/или дялове от 
търговски дружества, извършено от длъж­